Mohd Safee Mohd Sali

Mohd Safee bin Mohd Sali (lahir 29 Januari 1984) ialah seorang bekas pemain bola sepak profesional dan penyampai radio Malaysia. Safee dianggap antara penyerang terbaik di Asia Tenggara ketika beliau di kemuncak prestasinya suatu ketika dahulu.

Pada 27 April 2011, beliau memenangi Anugerah Atlit Lelaki Paling Disukai di dalam satu undian oleh Astro Arena, saluran sukan Malaysia yang pertama."Hitman Safee nets Astro Arena award", Borneo Post. 27 April 2011

Safee dikenali sebagai penyerang terbaik Malaysia semasa generasinya dan juga dibandingkan dengan legenda Allahyarham Mokhtar Dahari. Raja Bola Malaysia, Datuk Abdul Ghani Minhat juga menganggap Safee penyerang terbaik di Malaysia di samping bermain secara profesional di luar Malaysia.Safee Sali joins Johor on loan. Goal.com (4 December 2012). Retrieved on 4 December 2012.

Safee juga menjadi pemain bola sepak Malaysia pertama yang bermain di dalam Liga Super Indonesia dengan Pelita Raya Jaya.

Pada 21 Februari 2023, Safee mengumumkan persaraan sebagai pemain bola sepak profesional setelah bermain lebih 20 tahun. Beliau memiliki 76 penampilan antarabangsa dan menjaringkan 23 gol antarabangsa bersama skuad senior Malaysia. Beliau juga menjaringkan 14 gol dari 26 penampilan bersama skuad bawah 23 tahun Malaysia. Sepanjang kerjayanya, Safee telah menjaringkan 180 gol di peringkat kelab (153 gol bersama kelab Malaysia, 27 gol bersama kelab Indonesia.).Bukan 137, Pengumpul Data Devinder Singh Bentang Statistik 204 Gol Dijaringkan Safee Sali Sepanjang Kariernya - Semuanyabola, 21 February 2023Safee Sali - Devinder Singh, Sportimes.Selamat bersara buat Safee Sali - HarimauMYstats.

Kerjaya kelab

Kuala Lumpur FA
Safee telah dibawa ke Kuala Lumpur oleh Igor Novak. Igor telah mengesan bakat Safee dan membawanya ke Kuala Lumpur. Beliau telah menjaringkan hatriknya yang pertama di dalam satu perlawanan Liga Perdana Malaysia menentang Perak TKN, yang berakhir dengan membelasah 6-2. Beliau telah menjaringkan 11 gol di dalam musim pertamanya untuk menjadi penjaring gol kedua terbanyak di belakang Azman Adnan. Semasa musim 2004, beliau hanya berupaya untuk menjaringkan 2 gol liga. Di dalam musim terakhirnya dengan Kuala Lumpur, beliau telah menjaringkan 7 gol liga, 3 gol di dalam Piala FA Malaysia 2005 membawa Kuala Lumpur FA ke separuh akhir, dan 1 gol di dalam Piala Malaysia 2005.

Telekom Melaka FC
Kuala Lumpur meminjamkan Safee ke Telekom Melaka untuk saingan Piala Malaysia 2003. Dia menjaringkan 1 gol ketika bertemu Sarawak dalam perlawanan terakhir peringkat kumpulan.2003 Malaysia Cup Dia kembali ke Kuala Lumpur selepas Telekom Melaka gagal melepasi peringkat kumpulan.

Selangor FA
Safee menyertai Selangor FA untuk musim 2006/07, lalu diserahkan jersi nombor 10 yang pernah dipakai oleh legenda Selangor dan pasukan kebangsaan, Allahyarham Mokhtar. Bersama Selangor, Safee membantu pasukannya mencapai pusingan akhir Piala FA dan Piala Malaysia. Bagaimanapun, Selangor tewas kepada Kedah FA di kedua-duanya dengan mata sama 3-2.

Dalam Piala Sultan Selangor 2008, Safee menjaringkan gol yang mengagumkan terhadap pasukan pilihan Singapura.Sultan Of Selangor Cup 2008

Perlawanan terakhir Safee dengan Selangor adalah seri 1-1 menentang Kuala Lumpur FA sebelum pemergiannya ke Karawang, Indonesia untuk menyertai Pelita Jaya.

Pelita Jaya FC
Pada 5 Februari 2011, secara rasminya Safee berpindah ke pasukan Liga Super Indonesia, Pelita Jaya dengan yuran perpindahan sebanyak USD30,000 dan gajinya sebanyak USD10,000 atau RM 30,360.aseanfootball.org - PELITA JAYA IT IS FOR SAFEE Diterima pada 8 Februari 2011Safee Joins Pelita Jaya  Retrieved at 8 February 2011 Safee menandatangani kontrak 1 tahun dengan Pelita Jaya. Ini menjadikan beliau seorang pemain bola sepak Malaysia pertama yang beraksi di Liga Super Indonesia.

Pada mulanya Safee telah diberi jersi nombor 10, Tetapi disebabkan masalah pendaftaran, sebaliknya beliau telah memilih nombor 55. Safee telah membuat penampilan tidak rasmi menentang kelab amatur, Ragunan FC di dalam kemenangan 6-0, yang mana Safee telah menjaringkan dua gol dan menolong dua kali. Safee telah menjadikan kemunculannya di dalam Liga  menentang Sriwijaya FC yang berakhir dengan kemenangan 1-0 di mana Safee telah menjaringkan satu gol memberikan Pelita Jaya kemenangan yang pertama di dalam 5 perlawanan serta diundi pemain terbaik perlawanan.PELITA JAYA IT IS FOR SAFEE. aseanfootball.org (7 February 2011). Retrieved at 3 May 2014

Johor Darul Ta'zim
Ketika kempen antarabangsa bersama skuad kebangsaan Piala Suzuki AFF 2012 sedang berlangsung, pihak pengurusan Johor Darul Ta'zim  mengumumkan bahawa mereka berjaya mendapatkan tandatangan Safee untuk menyertai transformasi pasukan dari selatan itu secara pinjaman pada musim 2013. Safee memenangi 3 kejuaraan Liga Super bersama kelab ini. Dia juga turut bermain dan memenangi Piala AFC 2015.

PKNS FC
Pada 2017, Safee mengumumkan bahawa beliau telah menandatangani dengan PKNS. Di bawah jurulatih Datuk K. Rajagobal, Safee muncul sebagai rakan sepasukan untuk pemenang S.League Golden Boot dua kali, Rafael Ramazotti.http://www.espn.com/soccer/blog-football-asia/story/3365066/former-sleague-golden-boot-rafael-ramazotti-joins-pkns Perlawanan pertama mereka adalah seri 2-2 di Terengganu FC. Beberapa hari kemudian dalam perlawanan pembukaan rumah mereka pada 7 Februari 2018 di Stadium Shah Alam, Safee meraih gol kemenangan pada masa kecederaan ketika menang 1-0 menentang Pahang.https://www.bharian.com.my/sukan/bola/2018/02/385988/pkns-benam-pahang-di-laman-sendiri

Perlis dan PJ City
Pada musim 2019, Safee bermain 3 perlawanan bersama Perlis sebelum penyertaan kelab itu dibatalkan Malaysian Football League (MFL).MFL cancel Perlis' Malaysia League participation - New Straits Times, 20 February 2019. Dia kemudian menyertai PJ City pada 20 Februari 2019.Safee Sali joins PJ City FC - Malay Mail, 20 February 2019.

Kuala Lumpur City
Safee menyertai Kuala Lumpur City pada 24 Disember 2020. Dia membuat penampilan pertamanya ketika bertemu Penang FC pada 6 Mac 2021. Di musim yang sama Safee memenangi kejuaraan Piala Malaysia yang pertama dalam kerjayanya selama 20 tahun selepas menewaskan Johor Darul Ta'zim 2-0 di perlawanan akhir.20 Tahun Main Bola, Safee Sali Masih Kempunan Julang Piala Malaysia - La Bola Malaya, 9 October 2021.New chapter in Safee's career - New Straits Times, 22 February 2022. Pada musim 2022, Safee mencipta rekod sebagai pemain bola sepak pertama Malaysia yang bermain di dua perlawanan akhir Piala AFC ketika bertemu Al Seeb.Dua minit paling manis, bermakna buat Safee - Berita Harian, 23 October 2022.

Kerjaya antarabangsa

Malaysia Bawah 23 Tahun
Safee mula mewakili Malaysia Bawah-23 ketika peringkat kelayakan Sukan Olimpik 2004. Beliau beraksi di semua perlawanan tetapi kebanyakannya ialah sebagai pemain ganti. Beliau kemudian dipilih untuk menyertai pasukan Malaysia Under-23 di Pra-Sukan Asia Tenggara 2005 di Thailand di bawah jurulatih Bertalan Bicskei. Beliau hanya berupaya menjaringkan satu gol dalam perlawanan menentang Filipina Bawah-23. Sayangnya, beliau tidak menyertai skuad Sukan SEA 2005 yang menggondol pingat gangsa. Selepas Sukan SEa, Safee diberi peluang oleh jurulatih Norizan Bakar untuk menyertai pasukan Bawah-23 untuk Sukan Asia 2006, tetapi beliau tidak berjaya lagi.

Setelah prestasi yang hambar dari pasukan Bawah 23 kebangsaan, Safee dipilih sebagai penyerang utama oleh jurulatih B. Sathianathan. Bersama dengan rakan seperjuangan, Mohd Zaquan Adha Abdul Radzak, mereka berjaya menjuarai Pestabola Merdeka 2007 setelah mengalahkan Myanmar 3-1 dalam perlawanan akhir, di samping beliau sendiri menjadi penjaring terbanyak dengan 4 gol. Kemudian, beliau dipilih untuk mewakili negara di Sukan Asia Tenggara 2007. Safee mampu menjaringkan 2 gol dalam kejohanan ini tetapi pasukan Bawah 23 gagal melayakkan diri ke peringkat akhir.

Pada tahun 2008, Safee dipilih sebagai penyerang utama di Piala Intercontinental Malaysia 2008, di mana beliau berjaya menjaringkan ketiga-tiga gol untuk pasukan Malaysia yang kecundang 1-3 kepada Pasukan bola sepak kebangsaan Republik Ireland, menang 1-0 ke atas Iraq dan seri 1-1 dengan Nigeria. Pada 2010 Safee dipanggil untuk menyertai skuad pra Sukan Asia 2010. Dia beraksi dalam kejohanan Piala Bandaraya Ho Chi Minh di Vietnam bertemu Vietnam, Iran dan Singapura. Walaubagaimanapun namanya digugurkan dari senarai akhir Sukan Asia.

Pasukan Senior
Setelah mempamerkan aksi cemerlang bersama Sarawak di Liga Perdana Malaysia, Safee berjaya menganggotai pasukan kebangsaan, lalu diberikan perlawanan senior pertama menentang New Zealand pada 19 Februari 2006. Kemudian, beliau menjaringkan gol antarabangsa pertamanya dalam perlawanan keduanya menentang New Zealand lagi.

Safee kemudiannya menganggotai pasukan bola sepak kebangsaan yang bersedia untuk Piala Asia 2007. Beliau membuat penampilan pertamanya di Piala Asia pada perlawanan kumpulan ketiga menentang Iran yang mana Malaysia kalah 0-3.

Safee juga menyertai skuad Pilihan Malaysia menentang Chelsea F.C. di Stadium Shah Alam pada 29 Julai 2008. Sungguhpun beliau mempamerkan aksi yang mengagumkan, namun pasukan Pilihan Malaysia tumpas 0-2.Chelsea beat Malaysian XI Walau apapun, jurulatih Chelsea, Luiz Felipe Scolari memuji kesungguhan Malaysia XI melawan pasukan anak latihnya.

Dalam Pesta Bola Merdeka 2008, Safee sekali lagi melakukan jaringan yang hebat dalam perlawanan menentang Nepal. Beliau menjadi penjaring tertinggi di kejohanan ini dengan 5 gol biarpun Malaysia kalah dalam sepakan penalti 6-5 menentang Vietnam di pusingan akhir.

Pada November 2010, Safee disertakan dalam pasukan negara oleh jurulatih, K. Rajagopal untuk Piala Suzuki AFF 2010. Safee menjaringkan dua gol ke aras Vietnam untuk menjamin kemenangan 2-0 di pusingan pertama separuh akhir. Safee sekali lagi menjaringkan dua gol dalam pusingan pertama akhir dalam kemenangan 3-0 ke atas Indonesia. Dalam pusingan kedua akhir, Safee merembatkan satu lagi gol untuk menjadi penjaring terbesar kejohanan dengan jumlah 5 gol. Malaysia menjuarai Piala Suzuki AFF 2010 buat julung kali dalam sejarah.

Latihan Cardiff City
Pada tahun 2011, Safee ditawarkan percubaan dua minggu dengan kelab Liga Bola Sepak, Cardiff City.

Penglibatan lain

Komik Super Safee
Pada tahun 2012, dengan kerjasama Komik-M, siri komik yang bertajuk Super Safee dan SS10 (SuperSafee10) dihasilkan. Komik tersebut mengisahkan perjalan Safee dari kecil sehingga bergelar pemain bola sepak profesional.

Penajaan komersial
Safee di bawah tajaan dengan jenama sukan Amerika, Nike, sebelum ini menjadi wajah Adidas untuk Asia Tenggara. Safee diberi But Mercurial Boot sendiri dengan namanya. Ia diberikan secara eksklusif oleh Nike.

Kontroversi media sosial
Safee mendapat perhatian dalam media sosial selepas menyerang peminat untuk mengkritik prestasi buruknya untuk pasukan kebangsaan Malaysia dalam Piala Suzuki AFF 2014 Suzuki. Selepas tewas 3-2 kepada Thailand di peringkat kumpulan kejohanan, beliau membalas komen negatif pada Instagram dengan berkata: "Mereka yang mengulas negatif di sini, adakah anda bermain di peringkat antarabangsa? Sekiranya tidak, anda akan lebih baik ... Jangan letakkan usaha mereka yang berjuang untuk kehormatan negara ... JIKA ANDA MENGHARGAI HARIMAU MALAYA, LEBIH BAIK TUKAR BENDERA LAIN".

Malaysia berjaya menjadikannya perlawanan akhir, selepas mengatasi defisit pertama separuh akhir 2-1 untuk menang 5-3 pada agregat menentang Vietnam pada perlawanan kedua. Safee telah berehat untuk kaki kedua, dilaporkan kerana kecederaan. Berikutan kemenangan ke atas Vietnam, dia menyiarkan gambar Instagram dirinya meraikan, dengan kapsyen: "Kepada para peminat yang bertukar bendera selepas diberitahu lepas kali, jangan sembunyikan wajah anda di belakang bantal ok .. hanya lap mereka dengan tisu ". Salah satu hashtag foto itu berkata "#amikkau". Peminat-peminat Malaysia yang marah ini semakin jauh, dan Safee digagalkan oleh penyokong rumah semasa perlawanan akhir menentang Thailand.

Statistik
Gol Antarabangsa
 #  Tarikh  Tempat  Lawan  Jaringan  Keputusan  Perlawanan 1.  23 Februari, 2006  Auckland, New Zealand    2-1  Kalah  Persahabatan 2.  10 Oktober, 2008  Kuala Lumpur, Malaysia    4-1  Menang  Persahabatan 3.  15 Oktober, 2008  Petaling Jaya, Malaysia    4-0  Menang  Pestabola Merdeka 2008 4.  15 Oktober, 2008  Petaling Jaya, Malaysia    4-0  Menang  Pestabola Merdeka 2008 5.  20 Oktober, 2008  Petaling Jaya, Malaysia    6-0  Menang  Pestabola Merdeka 2008 6.  23 Oktober, 2008  Kuala Lumpur, Malaysia    4-0  Menang  Pestabola Merdeka 2008 7.  6 Disember 2008  Phuket, Thailand    3-0  Menang  Piala AFF 2008 8.  9.  15 Disember 2010  Kuala Lumpur, Malaysia   2-0  Menang  Piala AFF 2010 10.  11.  26 Disember 2010  Kuala Lumpur, Malaysia   3-0  Menang  Piala AFF 2010 12.  13.  29 Disember 2010  Jakarta, Indonesia    2-1  Kalah  Piala AFF 2010 14.  23 July 2011  Jalan Besar, Singapura    3–5  Kalah  Kelayakan Piala Dunia FIFA 2014 (AFC) 15.  16.  28 Julai 2011  Kuala Lumpur, Malaysia    1–1  Seri  Kelayakan Piala Dunia FIFA 2014 (AFC) 17.   16 November 2011  Kolkata, India     2–3  Kalah  Persahabatan 18.  19.  16 Oktober 2012  Mong Kok, Hong Kong    3–0  Menang  Persahabatan 20.  14 November 2012  Kuala Lumpur, Malaysia    1–1  Seri  Persahabatan 21.  28 November 2012  Kuala Lumpur, Malaysia    4–1  Menang  Piala AFF 2012 22.  29 November 2014  Kallang, Singapura    3–1   Menang   Piala AFF 2014 23.  11 Jun 2015  Kuala Lumpur, Malaysia    1–1   Seri  Kelayakan Piala Dunia FIFA 2018 (AFC)

Filemografi

Televisyen
 Tahun  Tajuk Peranan  Saluran TV  Catatan  2021 Sepahtu Reunion Live 2021 Polis Undercover Astro Warna Kameo, episod: "Dia Hero Cintaku"

Radiografi

Radio
 Tahun  Tajuk Stesen  12 Ogos 2023 – kini Super Safee ERA Era

Anugerah dan pencapaian

Kelab
Selangor
 Liga Super Malaysia: 2009, 2010
 Piala FA Malaysia: 2009
 Piala Sumbangsih: 2009, 2010

Johor Darul Ta'zim
 Piala AFC: 2015
 Liga Super Malaysia: 2014, 2015, 2016
 Piala FA Malaysia: 2016
 Piala Sumbangsih: 2015, 2016

KL City FC
 Piala Malaysia: 2021
 Piala AFC: naib juara 2022

Pasukan Kebangsaan
Malaysia Bawah 23
 Pestabola Merdeka: 2007

Malaysia
 Piala AFF: 2010

Anugerah Individu
 Olahragawan Paling Digemari Anjuran Astro Awani 2010.
 Penjaring terbanyak (5 gol) Kejohanan Bola Sepak ASEAN 2010.
 Kesebelasan Terbaik Asia 2011 Goal.com

Rujukan

Pautan luar
{S2} Video & Berita Terkini Safee Sali  
Mohd Safee Sali di laman web rasmi F.A.M. 
Mohd Safee Sali di selangorfc.com 

Kategori:Pemain bola sepak Malaysia
Kategori:Pemain Pelita Jaya
Kategori:Pemain Selangor FA‏‎
Kategori:Kelahiran 1984
Kategori:Orang dari Selangor
Kategori:Pemain Johor Darul Ta'zim F.C.
Kategori:Orang hidup
Kategori:Pemain Kuala Lumpur FA
Kategori:Penyampai radio Malaysia
Kategori:Orang Malaysia berketurunan Melayu
Kategori:Muslim Malaysia